Fergeteges szurkolás és sztárok Újpesten
Még csak kívülrõl látszik, még csak beszélnek róla, de már egyre többen érdeklõdnek Újpest új épületérõl, az UP Újpesti Rendezvénytérrõl. A IV. kerületben hamarosan megnyíló új vásárcsarnok és az emeleti kulturális központ összekapcsolja a testi és lelki töltõdést. A rendezvénytér izgalmas programkínálata a focivébé szombati negyeddöntõje elõtt is téma volt az újpesti Bajnok Teraszon, ahol Tápai Szabina, Hajas László, Harsányi Levente, Gianni és Nagy Ervin beszélgetett Istenes Lászlóval a fociról, a sport szeretetérõl és a kultúráról.
Arról kérdeztük Istenes Lászlót, az UP Újpesti Rendezvénytér marketing és kommunikációs igazgatóját, hogyan jött a mai beszélgetésnek az ötlete, hogy kerül ennyi sztár hirtelen Újpestre?

- Ahogy arról a város közösségi oldalán már értesülhettek a kerületben élõk, augusztus végén megkezdi próbaüzemét az UP Újpesti Rendezvénytér, amely Újpest elmúlt 30 éves történelmének legjelentõsebb beruházása és egyben Budapest legújabb és legkorszerûbb rendezvényközpontja. A közelgõ nyitás kapcsán szerettük volna kihasználni a városban évek óta jól mûködõ Bajnok Terasz hangulatát arra, hogy hírt adjuk magunkról, hogy egy kicsit bemutatkozzunk.

A késõbbiekben minden nagy hasonló újpesti rendezvényre szeretnénk valami különlegességgel készülni. Így jött az ötlet, hogy a mostani vb-re épülõ rendezvényre elhozzunk az újpestieknek hat olyan hazai hírességet és egy meglepetésvendéget, akiket így együtt még nem láthatott a közönség. A Tápai Szabinával, Nagy Ervinnel, Geszti Péterrel, Harsányi Leventével, Giannival, Hajas Lászlóval folytatott hangulatos kerekasztal-beszélgetés meglepetésvendége László Gyula labdazsonglõr volt, akinek régi álma megvalósításában próbáltunk segíteni azzal, hogy közönség elõtt bemutattuk különleges képességét.

Egy nagyon szórakoztató beszélgetés volt a cél, hogy a foci helyszínen lévõ közel 1000 szerelmesének is érdekes legyen, és mellette kicsit megmutassuk milyen színes tartalommal várjuk majd a látogatóinkat. Igazi bemutatkozásnak nem mondanám, hiszen egy témához kapcsolódtunk, ami ugye a foci-vb.

De azt meg tudjuk mutatni, hogy a sport, a játék, a kultúra, a szenvedély jelen lesz az UP életében, mint ahogy mindez jelen volt a ma esti beszélgetés alatt is. Mondhatták volna, hogy heten voltunk, mint a gonoszok, de nagy örömünkre a nyolcadik résztvevõ pont a közönség lett. Fergeteges este volt!
Bajnok Terasz Geszti Péter Istenes László Tápai Szabina Harsányi Levente Hajas László Újpest Gianni